Broer wou broer ‘help’; albei vas‘n Foto van die omkoopgeld. Foto: ANA Twee broers van Johannesburg is in hegtenis geneem nadat die een glo die ander een wou help deur ŉ polisiebeampte te probeer omkoop. Hoofsupt. Wayne Minnaar, woordvoerder van die Johannesburgse metropolisie, het gesê een van die broers is glo Donderdag in Lenasia, suid van Johannesburg, met dwelms betrap en in hegtenis geneem. Die ander broer het glo hierna ŉ polisiebeampte omkoopgeld van R27 000 aangebied om die saak te laat vaar. Minnaar het gesê die eerste verdagte is met die dwelm Cat betrap met ŉ straatwaarde van nagenoeg R40 000. Albei verdagtes is van die besit van en handel in dwelms en omkopery aangekla en sal na verwagting binnekort in die hof verskyn.